Grundejerne skal selv stå for vedligeholdelse af en privat fællesvej - i modsætning til offentlige veje, som kommunen er ansvarlig for.
Vedligeholdelsen består i at sikre, at vejbelægningen er i forsvarlig stand, snerydning mv. Kommunen kan give et påbud, hvis vedligeholdelsen ikke er tilstrækkelig.
Nogle steder klares opgaverne via grundejerforeningen. Andre steder har grundejerne stiftet et vejlaug, som opfylder forpligtelserne i forhold til den private fællesvej. I lighed med en grundejerforening, betaler den enkelte grundejer et kontingent til vejlauget.